
			གྲོགས་རྙིང་འདོར་བ་སྤང༌། །

			གྲོགས་གསར་དགའ་ཞེན་མིན། །

			གཞན་དག་བྲེལ་བའི་དུས། །

			ལས་ལ་བར་ཆད་སྤང་། །

			གཞན་སེམས་སྐྱོ་བའི་དུས། །

			གཏམ་ཉོག་སྨྲ་མི་བྱ། །

			གཞན་གྱི་སྐྱོན་ཆ་རྣམས། །

			ངེས་པར་སྨྲ་མི་བྱ། །

			གཞན་གྱི་གསང་བ་རྣམས། །

			ནམ་ཡང་སྒྲོག་མི་རུང༌། །

			གཞན་གྱི་ཡོན་ཏན་རྣམས། །

			བརྗོད་ན་དགེ་བ་ཡིན། །

			གཞན་གྱིས་ཤེས་པའི་རྗེས། །

			བརྩོན་པས་ཇེ་བཟང་འགྲོ། །

			གཞན་གྱི་ཉེས་སྐྱོན་རྣམས། །

			བསྒྲགས་ན་མི་དགེའི་ལས། །

			བརྗོད་པ་ཐལ་དྲགས་ན། །

			ཉེར་འཚེ་རང་ལ་འབྱུང༌། །

			གྲོགས་ལ་ཕན་ཚུན་བསྐུལ། །

			མཉམ་དུ་ཤེས་ཡོན་བསྐྲུན། །

			ཚུལ་མིན་ལམ་ཞུགས་ན། ། 

			ཐ་མ་གཉིས་ཀ་ཕུང་། །

			དངོས་རྫས་གཏོང་ལེན་ལ། ། 

			དབྱེ་འབྱེད་གསལ་བོར་བྱ། །

			ཕར་གཏོང་མང་བ་དང༌། །

			ཚུར་ལེན་ཉུང་ན་ལེགས། །

			གཞན་ལ་བཅོལ་པའི་ལས། །

			ཐོག་མར་རང་ལ་འདྲི། །

			རང་གིས་མི་འདོད་ན། །

			མྱུར་དུ་མཚམས་འཇོག་བྱ། །

			དྲིན་ལ་གཟོ་སེམས་དང༌། །

			འཁོན་ལ་བརྗེད་སེམས་དགོས། །

			གནོད་ལན་ཡུན་ཐུང་ཙམ། །

			དྲིན་ལན་ཡུན་རིང་གཟོ། །

			རང་གི་གཡོག་འཁོར་ལ། །

			དྲང་བདེན་སྤྱོད་པས་སྐྱོང༌། །

			དྲང་ཞིང་བདེན་པ་ལས། །

			བྱམས་བརྩེ་ཁོག་ཡངས་གཙོ། །

			དབང་ཆས་གཞན་མནན་ན། །

			སྙིང་ནས་དང་ལེན་མེད། །

			རྒྱུ་མཚན་ལྡན་གྱུར་ན། །

			དེ་ལ་ལེ་བདའ་མེད། །

			དྲུག་པ། དམ་པར་བསྟེན་པ།

			མི་རྣམས་འདྲ་ན་ཡང༌། །

			རིགས་ལ་སྣ་ཚོགས་ཡོད། །

			ཐ་ཤལ་དམན་པ་མང༌། །

			དམ་པའི་སྐྱེ་བོ་ཉུང༌། །

			ཤེས་ལྡན་དམ་པ་ལ། །

			ཐམས་ཅད་གུས་ཤིང་སྐྲག །

			དེས་ཀྱང་རྫུན་ཚིག་དང༌། །

			གཡོ་སྒྱུས་བསླུ་མི་སྲིད། །

			དམ་པ་བསྟེན་བྱས་ན། །

			ལེགས་ཚོགས་དཔག་མེད་འབྱུང༌། །

			ཡོན་ཏན་ཉིན་བཞིན་འཕེལ། །

			ཉེས་སྐྱོན་ཉིན་བཞིན་འགྲིབ། ། 

			དམ་པ་དོར་གྱུར་ན། །

			ཉེས་ཚོགས་དཔག་མེད་འབྱུང༌། །

			དམན་པས་གླགས་རྙེད་ནས། །

			དོན་ཀུན་བརླག་པར་འགྱུར། །

			བདུན་པ། རིག་པ་གཞན་ལ་སློབ་ཚུལ།

			ལག་བསྟར་མི་བྱེད་པའི། །

			རིག་པ་སློབ་པ་ཙམ། །

			གསོབ་པའི་རང་བཞིན་ལས། ། 

			བཟང་པོར་འགྱུར་མི་སྲིད། །

			ལག་ལེན་ཁོ་ན་ལས། །

			རིག་པ་མི་སློབ་ན། །

			རང་ལྟ་མཁྲེགས་བཟུང་དེས། །

			གནས་ལུགས་མཐོང་མི་སྲིད། །

			ཡི་གེ་སློབ་པའི་སྐབས། །

			གནད་གསུམ་ཚང་དགོས་ཏེ། །

			སེམས་གཏད་མིག་གིས་བལྟ། །

			ཁ་ནས་འདོན་པར་བྱ། །

			དཔེ་གང་ཀློག་པའི་ཚེ། །

			དཔེ་གཞན་བཀླག་མི་བྱ། །

			འདི་ཉིད་མ་རྫོགས་པར། །

			དེ་ཉིད་འགྲུབ་མི་འགྱུར། །

			སློབ་ཡུན་རིང་བ་དང༌། ། 

			སློབ་དུས་དམ་འཛིན་བྱ། །

			བརྩོན་འགྲུས་རྒྱུན་བསྐྱངས་ན། །

			དཀའ་གནད་མ་ལུས་རྟོགས། །

			སེམས་ཀྱི་དོགས་པ་རྣམས། །

			དུས་སུ་ཟིན་ཐོར་དགོད། །

			གཞན་ལ་དྲིས་ནས་སུ། །

			དེའི་དོན་རྟོགས་པར་བྱ། །

			ཁང་ཁྱིམ་རྩིག་པ་དག །

			ཕྱི་ནང་གཙང་སྦྲ་བྱ། །

			མདུན་ཅོག་སྣག་སྨྱུག་སོགས། །

			ཡིད་འོང་གྲ་འགྲིག་གཞག །

			བརྡར་སྣག་ཡོ་གྱུར་ན། །

			བློ་སེམས་གཡེང་བ་ཡིན། །

			ཡིག་གཟུགས་མི་འགྲིག་ན། །

			སེམས་ཉིད་རྙོག་པའི་རྟགས། །

			དཔེ་དེབ་གོ་རིམ་བཞིན། །

			གཞག་ས་གཏན་ཁེལ་བྱ། །

			དེབ་གང་བཀླགས་ཚར་རྗེས། །

			སླར་ཡང་རང་སར་གཞག །

			བྲེལ་བའི་དོན་བྱུང་ཡང༌། །

			དཔེ་དེབ་ཚགས་འགྲིག་བྱ། །

			དེབ་ལ་སྙད་བྱུང་ན། །

			མྱུར་དུ་གསོ་བར་བྱ། །

			འཕགས་པའི་གཞུང་མིན་པར། །

			ལྟ་ཀློག་བྱེད་མི་རུང༌། །

			བྱས་ན་ཤེས་རབ་བསྒྲིབ། །

			ཕུགས་འདུན་བརླག་པར་འགྱུར། །

			རང་ལ་དམའ་འབེབས་དང༌། །

			གཉོམ་ཆུང་བྱ་མི་རུང༌། །

			རིམ་གྱིས་བརྩོན་བྱས་ན། །

			མཁས་པའི་གོ་སར་སླེབས། །

		

	
		
		

	
		
			སློབ་མའི་བསླབ་བྱའི་འགྲེལ་བཤད།

			弟子规讲解

		

	
		
		

	
		
			སྤྱི་ཆིངས།

			弟子规  圣人训

			首孝悌  次谨信

			泛爱众  而亲仁

			有余力  则学文

			སློབ་མའི་བསླབ་བྱ་འདི། །འཕགས་པའི་སྐྱེ་བོའི་གསུང །

			སྲི་ཞུ་གུས་བཀུར་དང༌། །བག་ཡོད་ཡིད་རྟོན་བྱ། །

			ཀུན་ལ་བྱམས་པས་སྐྱོང༌། །བཤེས་གཉེན་དམ་པ་བསྟེན། །

			ད་དུང་སྒྲུབ་ནུས་ན། །ཤེས་བྱ་གཞན་ཡང་སློབ། །

			སློབ་མའི་བསླབ་བྱ་ཞེས་པ་འདི་ནི་སྔོན་གྱི་འཕགས་པའི་སྐྱེ་བོ་དམ་པ་ཁུང་ཙི་སོགས་ཀྱི་གསུང་རབ་གདམས་པ་ཕྱོགས་གཅིག་ཏུ་བསྡུས་པ་ཡིན་ཞིང༌། གཞུང་འདིའི་ནང་དོན་གཙོ་བོ་ནི་ཕ་མ་ལ་སྲི་ཞུ་བྱ་བ་དང་གཅིག རྒན་པ་དང་ཕུ་ནུ་ལ་གུས་བཀུར་བྱ་བ་དང་གཉིས། དུས་རྒྱུན་འཚོ་བའི་ཁྲོད་དུ་བག་ཡོད་དོགས་ཟོན་བྱ་བ་དང་གསུམ། བྱ་བ་གང་ལ་ཡང་བློ་བརྟན་ཡིད་རྟོན་འཁེལ་བ་དང་བཞི། སྐྱེ་བོ་ཀུན་ལ་འདྲ་མཉམ་བྱམས་པས་སྐྱོང་བ་དང་ལྔ། རང་ལས་ལྷག་པའི་ཡོན་ཏན་ཅན་གྱི་བཤེས་གཉེན་དམ་པ་བསྟེན་པ་དང་དྲུག་ཡིན་ནོ། །གལ་ཏེ་ད་དུང་ནུས་པ་དང་དུས་སོགས་ལྷག་པོ་ཡོད་ན་སྒྱུ་རྩལ་དྲུག་སོགས་རང་ལ་ཕན་པའི་གནས་གཞན་ལ་ཡང་བསླབ་པར་བྱའོ། །

			父母呼  应勿缓  父母命  行勿懒

			ཕ་མས་འབོད་པའི་དུས། །

			མྱུར་དུ་ཨ་ལན་བྱ། ། 

			ཕ་མས་མངག་པའི་ལས། །

			ཕྱིར་འགྱངས་མེད་པར་བསྒྲུབ། །

			ཕ་མས་རང་ལ་འབོད་པའི་དུས་སུ་དེ་ལ་དལ་དལ་ལྷོད་ལྷོད་ཀ་རེ་ཀོ་རེ་མ་ཡིན་པར་མྱུར་བ་མྱུར་དུ་ཨ་ལན་གདབ་པར་བྱའོ། །ཕ་མས་མངག་པའི་ལས་གང་ཡོད་ན། དེ་མ་ཐག་ཏུ་ཕྱིར་འགྱངས་ཅུང་ཟད་ཀྱང་མེད་པར་བསྒྲུབ་པར་བྱ་དགོས།

			[image: ]

			父母教 须敬听 父母责  须顺承

			ཕ་མའི་བསླབ་བྱ་དག ། 

			གུས་པས་མཉན་པར་བྱ། །

			ཕ་མས་བཀའ་བཀྱོན་སྐབས། ། 

			བཀུར་བས་དང་ལེན་བྱ། ། 

			ཕ་མས་རང་ལ་མི་ཆོས་དང་ལྷ་ཆོས་ཀྱི་ཕན་པའི་བསླབ་བྱ་གང་ཞིག་གནང་བ་དེ་ལ་ཤིན་ཏུ་གུས་པའི་སྒོ་ནས་རྩེ་གཅིག་ཏུ་མཉན་པར་བྱ་དགོས། གལ་ཏེ་རང་གིས་ནོར་འཁྲུལ་ཅན་གྱི་བྱ་བ་བྱས་ཏེ་ཕ་མས་བཀའ་བཀྱོན་དྲག་པོ་བྱེད་སྐབས། དེ་ལ་ཁེངས་དྲེགས་མེད་པའི་བཀུར་སེམས་ཀྱིས་དང་ལེན་བྱ་བ་ལས་མི་བདེན་བདེན་ཚུལ་གྱིས་ལན་ལྡོན་པ་སོགས་མི་བྱའོ། །

			[image: ]

			冬则温  夏则凊  晨则省  昏则定

			དབྱར་དགུན་ཕ་མ་ལ། ། 

			དྲོད་བསིལ་གང་དགོས་སྦྱིན། ། 

			ནངས་ནུབ་ཕ་མ་ལ། ། 

			ཁམས་འདྲི་བསྙེན་བཀུར་ཞུ། ། 

			ཕ་མ་གཉིས་ལ་དབྱར་ཚ་བའི་དུས་སུ་བསིལ་ཕབ་པ་དང་དགུན་གྲང་བའི་དུས་སུ་དྲོད་སྟེར་བ་སོགས་བྱ། ནངས་མོ་ཡར་ལངས་ནས་ཐོག་མར་ཕ་མའི་གམ་དུ་སོང་སྟེ་ཁམས་འདྲི་བ་དང་ནུབ་མོ་ཉལ་ཁེབ་འགེབས་པ་སོགས་བསྙེན་བཀུར་བྱའོ། །

			出必告  反必面  居有常  业无变

			ཕར་འགྲོ་ཕ་མར་ཞུ། །

			ཚུར་སླེབས་སྙན་གསན་དབུལ། ། 

			སྡོད་གནས་གཏན་འཁེལ་དང༌། ། 

			ལས་ཀ་བརྟན་པོ་བྱ། ། 

			རང་ཁྱིམ་ནས་ཕར་ཡུལ་ཁམས་གཞན་སོགས་སུ་འགྲོ་དགོས་བྱུང་ན། ངེས་པར་ཕ་མ་གཉིས་ལ་ཞུས་ཏེ་འགྲོ་ཞིང༌། ཚུར་རང་ཁྱིམ་དུ་སླེབས་དུས། སླར་ཡང་ཕ་མ་ལ་ཁོ་བོ་ཕྱིར་ཐོན་ནོ་ཞེས་སྙན་གསན་ཕུལ་ན་དེ་གཉིས་ཀྱང་སེམས་བདེ་བར་འགྱུར། གལ་ཏེ་རང་གི་འཚོ་བ་དང་སྤྱོད་པ་ལ་འགྱུར་ལྡོག་མང་པོ་བྱས་ན་ཕ་མ་ལ་སེམས་ཁྲལ་ཆེན་པོ་འབྱུང་བས། དུས་རྒྱུན་དུ་རང་གི་སྡོད་གནས་སོགས་འཚོ་བ་ལ་གཏན་འཁེལ་བའི་གོམས་གཤིས་རྒྱུན་ལྡན་ཆགས་པར་བྱ་ཞིང་། དོན་དང་ལྡན་པའི་ལས་ཀ་གང་བསྒྲུབས་ཀྱང་ལས་སླ་བོས་འགྱུར་བ་གཏོང་བར་མི་བྱའོ། །

			[image: ]

			事虽小  勿擅为 苟擅为 子道亏

			བྱ་བ་ཆུང་ན་ཡང༌། །

			རང་དགར་བྱེད་མི་རུང༌། ། 

			རང་དགར་བྱས་གྱུར་ན། །

			ཡ་རབས་ལུགས་དང་འགལ། །

			བྱ་བ་ཤིན་ཏུ་ཆུང་ན་ཡང་ཕ་མ་སོགས་ལ་མ་དྲིས་པར་རང་འདོད་རང་འཚམས་ཀྱིས་ཐག་གཅོད་བྱས་ཏེ་སྒྲུབ་པར་བྱེད་མི་རུང༌། གལ་སྲིད་རང་བློ་སྒེར་གཅོད་ཀྱིས་རང་དགར་བསྒྲུབས་ན། དེ་ནི་ཡ་རབས་བུ་ཕྲུག་གི་ལུགས་བཟང་དང་གཏིང་ནས་འགལ་བར་འགྱུར་རོ། །

			物虽小  勿私藏  苟私藏  亲心伤

			དངོས་པོ་ཆུང་ན་ཡང༌། །

			རང་དགར་སྦ་མི་རུང༌། །

			རང་དགར་སྦས་གྱུར་ན། །

			ཕ་མའི་སེམས་པ་གསོད། །

			དངོས་པོ་ཤིན་ཏུ་ཆུང་ངུ་ཡང་གཞན་གྱིས་མི་ཚོར་བར་ལྐོག་ཏུ་བདག་གིར་བྱས་ཏེ་སྦ་བར་བྱ་མི་རུང༌། གལ་ཏེ་རང་དགར་སྦས་པའི་དངོས་རྫས་དེ་ནམ་ཞིག་གཞན་གྱིས་ཤེས་པར་གྱུར་ན། དེའི་ཚེ་བུ་ཕྲུག་གི་སྤྱོད་ལམ་ཉམས་པ་མཐོང་སྟེ་ཕ་མ་ལ་སེམས་སྡུག་ཆེན་པོ་སྐྱེ་བར་འགྱུར་རོ། །

			亲所好  力为具  亲所恶  谨为去

			ཕ་མ་དགའ་བའི་གནས། །

			ཅི་ནུས་བསྒྲུབ་པར་བྱ། །

			ཕ་མ་མི་དགའི་རིགས། །

			བག་ཡོད་སྒོ་ནས་འདོར། །

			ཕ་མ་དགའ་བའི་གནས་གང་ཡིན་ཡང་དེ་ཅི་ནུས་ཀྱིས་བསྒྲུབ་པར་བྱ། ཕ་མ་མི་དགའ་བའི་གནས་ཅ་ལག་དང་སྤྱོད་ངན་སོགས་ཅི་ཡིན་ཡང་དེ་དག་བག་ཡོད་ཀྱི་སྒོ་ནས་འདོར་བར་བྱའོ། །

			身有伤  贻亲忧  德有伤  贻亲羞

			ལུས་ལ་སྙད་བྱུང་ན། །

			ཕ་མས་སེམས་ཁྲལ་བྱེད། །

			ཀུན་སྤྱོད་ཉམས་གྱུར་ན། །

			ཕ་མར་ངོ་ཚ་སྐྱེ། ། 

			རང་གི་ལུས་ལ་ན་ཚ་དང་རྨས་སྐྱོན་སོགས་སྙད་ཀ་བྱུང་ན་ཕ་མ་ལ་སེམས་ཁྲལ་ཆེན་པོ་འབྱུང༌། དེ་བཞིན་ཡ་རབས་ཚུལ་ལྡན་གྱི་ཀུན་སྤྱོད་བཟང་པོ་ཉམས་ནས་ལོག་པའི་བྱ་ངན་བསྒྲུབས་ན། ཕ་མ་ལ་གཞན་གྱི་མདུན་དུ་འགྲོར་མི་ཕོད་པ་ལྟ་བུའི་ངོ་ཚ་སྐྱེ་བར་འགྱུར་རོ། །

			亲爱我  孝何难  亲憎我  孝方贤

			ཕ་མ་དགའ་ན་བདག །

			བཀུར་སྟི་ཅི་ཞིག་དཀའ། །

			ཕ་མ་སྡང་ཡང་བདག །

			གུས་བཀུར་དེ་ནི་མཆོག །

			ཕ་མ་དགའ་བར་གྱུར་ན་བདག་གིས་བཀུར་སྟི་བྱ་བ་ནི་ཅི་ཞིག་དཀའ་སྟེ་ཤིན་ཏུ་ལས་སླ་བོ་ཡིན་ནོ། །གལ་ཏེ་ཕ་མ་མི་དགའ་བར་སྡང་བར་གྱུར་བའམ་བཀའ་བཀྱོན་དང་རྡུང་རྡེག་བྱེད་པ་སོགས་བྱུང་ནའང་། དེ་ལ་ཞེ་འཁོན་མེད་པར་རང་སྐྱོན་ལ་བརྟགས་ཏེ་མུ་མཐུད་ནས་གུས་བཀུར་ཞུ་བ་ནི་རིན་ཐང་ལྡན་ཞིང་སྲི་ཞུ་ཐམས་ཅད་ཀྱི་མཆོག་ཡིན་ནོ། །

			亲有过  谏使更  怡吾色  柔吾声

			ཕ་མའི་ཉེས་སྐྱོན་ལ། །

			ཞི་དུལ་འཛུམ་མདངས་བཅས། །

			འཇམ་པོའི་ངག་ཚིག་གིས། །

			བསྐུལ་ཏེ་བཅོས་པར་བྱ། །

			ཕ་མ་ལ་ཉེས་སྐྱོན་ནོར་འཁྲུལ་ཡོད་དུས་དེ་མ་ཐག་སྐྱོན་བརྗོད་དྲག་པོ་མི་བྱེད་པར་ཞི་དུལ་འཛུམ་དམུལ་གྱིས་འཇམ་པོའི་ངག་ཚིག་གི་སྒོ་ནས་རིམ་གྱིས་བསྐུལ་ཏེ་སྐྱོན་དེ་དག་བཅོས་པར་བྱའོ། །

			谏不入  悦复谏  号泣随  挞无怨

			ཤད་སྦྱངས་མི་ལེན་ན། །

			ཕ་མ་དགའ་བའི་དུས། །

			ངུས་ཏེ་སླར་ཡང་ཞུ། །

			བརྡུངས་ཀྱང་འཁོན་མི་བྱ། །

			དེ་ལྟར་སྐྱོན་འཆོས་ངེས་ཡིན་པར་ཞུས་ཀྱང་དེ་ལ་དང་ལེན་ཡེ་མི་བྱེད་ན། ཕ་མ་ཐུགས་དགའ་བའི་དུས་སུ་མདུན་དུ་བཅར་ཏེ་ངུས་ནས་སླར་ཡང་མུ་མཐུད་དུ་ཞུ་བ་ཕུལ། གལ་ཏེ་ཐུགས་ཁྲོས་ཏེ་ལྕག་གིས་བྲབ་པ་སོགས་བརྡུངས་ཀྱང་ཞེ་འཁོན་གཏན་ནས་མི་བྱའོ། །

			[image: ]

			亲有疾  药先尝  昼夜侍  不离床

			ཕ་མ་ན་བའི་དུས། །

			སྨན་བྲོ་རང་གིས་བལྟ། །

			ཉིན་མཚན་བསྙེན་བཀུར་ཞུ། །

			གམ་ནས་འབྲལ་མི་བྱ། །

			ཕ་མ་ན་བའི་དུས་སུ་ཐང་སྨན་སོགས་ཀྱི་བྲོ་བ་དེ་ཚ་བ་དང་ཁ་བ་ཡིན་མིན་བརྟག་པའི་ཕྱིར་ཐོག་མར་རང་གིས་བཏུང་སྟེ་གཟོད་ནད་པ་ལ་དྲངས་དགོས། ཉིན་མཚན་ཀུན་ཏུ་ནད་གཡོག་བསྙེན་བཀུར་ཞུ་ཞིང་ནད་པའི་གམ་ནས་ནམ་ཡང་འབྲལ་བར་མི་བྱའོ། །

			[image: ]

			丧三年  常悲咽  居处变  酒肉绝

			ཕ་མ་གཤེགས་རྗེས་སུ། །

			ལོ་གསུམ་མྱ་ངན་བྱེད། །

			འཚོ་བ་སྟབས་བདེའི་ངང༌། །

			ཤ་ཆང་སོགས་མི་བསྟེན། །

			ཕ་མ་གཤེགས་པའི་རྗེས་སུ་ལོ་གསུམ་གྱི་རིང་ལ་དེའི་བཀའ་དྲིན་དྲན་པ་སོགས་ཀྱི་སྒོ་ནས་མྱ་ངན་ཞུ་བའི་ལུགས་སྲོལ་འཛིན་པར་བྱེད་ཅིང༌། དེའི་རིང་ལ་རྒྱུན་ལྡན་གྱི་འཚོ་བ་ཡང་སྟབས་བདེ་བབ་ཆགས་ངང་སྐྱེལ་བ་མ་གཏོགས། ཤ་ཆང་འདོད་པ་གླུ་གར་སོགས་རྒོད་གཡེང་གི་རིགས་ཐམས་ཅད་བསྟེན་པར་མི་བྱའོ། །

			[image: ]

			丧尽礼  祭尽诚  事死者  如事生

			ལྷག་བསམ་དག་པའི་ངང༌། །

			སྲོལ་བཞིན་འདས་མཆོད་བྱ། །

			འདས་རྗེས་བྱ་གཞག་རྣམས། །

			འཚོ་གཞེས་སྐབས་ལྟར་བྱ། །

			གཞན་གྱིས་ཁ་ཟེར་བ་འགོག་པའི་ཆེད་ཙམ་མ་ཡིན་པར་ལྷག་བསམ་རྣམ་པར་དག་པའི་སྒོ་ནས། ཡུལ་དུས་ཀྱི་ལུགས་སྲོལ་བཞིན་ཕ་མའི་འདས་མཆོད་དེ་མ་ཆགས་པར་བྱ་ཞིང་། མདོར་ན་འདས་རྗེས་ཀྱི་བྱ་གཞག་ཅི་ཡོད་རྣམས་ཇི་ལྟར་ཕ་མ་འཚོ་ཞིང་གཞེས་པའི་སྐབས་ལྟར་གཟབ་ནན་གྱིས་བསྒྲུབ་པར་བྱའོ། །

		

	
		
		

	
		
			གཉིས་པ། ཕྱི་ཡི་གུས་སྲོལ།

			二  出则弟

			[image: ]

			兄道友  弟道恭  兄弟睦  孝在中

			ཕུ་བོས་ནུ་བོ་སྐྱོང༌། །

			ནུ་བོས་ཕུ་བོར་གུས། །

			ཕུ་ནུ་ནང་མཐུན་ན། །

			ཕ་མའི་སྲི་ཞུ་ལགས། ། 

			ཕུ་བོས་རང་གི་ནུ་བོ་དང་ནུ་མོ་སོགས་རྟག་ཏུ་གཅེས་སྐྱོང་བྱེད་པ་དང༌། ནུ་བོ་ནུ་མོ་དག་གིས་ཀྱང་ཕུ་བོ་ལ་གུས་བཀུར་བྱས་ཏེ་ཕུ་ནུ་ནང་ཕན་ཚུན་འགྲན་རྩོད་མེད་པར་མཐུན་པར་གྱུར་ན། ཕ་མ་དག་གི་སེམས་དགའ་བར་འགྱུར་བ་ཡིན་ལ། སྲི་ཞུ་མཐར་ཐུག་ཀྱང་དེ་ལགས་པས། དུས་རྒྱུན་དུ་རང་ལས་གོང་མ་ལ་གུས་བཀུར་དང་འོག་མ་ལ་གཅེས་སྐྱོང༌། རང་དང་མཉམ་པ་ལ་མཛའ་མཐུན་བྱེད་པ་ནི་ཤིན་ཏུ་གལ་ཆེ་བས་སེམས་ལ་བཅང་རྒྱུའི་གཅེས་ནོར་ཉག་གཅིག་གོ །

			[image: ]

			财物轻  怨和生  言语忍  忿自泯

			ནོར་ལ་ཞེན་ཆུང་ན། ། 

			འཁོན་པ་གང་ནས་འབྱུང༌། །

			གཏམ་ངན་ལ་བཟོད་ན། །

			ཁྲོ་སེམས་རང་སར་ཞི། །

			ནོར་རྫས་ལོངས་སྤྱོད་ལ་བདག་གིར་བྱེད་པའི་ཞེན་ཆགས་ཆུང་བར་གྱུར་ན། དེ་ལ་བརྟེན་པའི་འཁོན་རྩོད་སོགས་གང་ལས་འབྱུང་བར་འགྱུར་ཏེ་མི་འགྱུར་རོ། །གཞན་གྱིས་སྨྲས་པའི་མིང་འདོགས་མཚང་འབྲུ་སོགས་གཏམ་ངན་དག་ལ་བཟོད་བསྲན་ཚུགས་ཤིང་ཁོག་ཡངས་བྱེད་ཐུབ་ན། དེ་ལ་བརྟེན་པའི་ཁྲོ་བའི་སེམས་ཀྱང་མེ་ལ་ཆུས་བཏབ་པ་བཞིན་རང་སར་ཞི་བར་འགྱུར་རོ། །

			[image: ]

			或饮食  或坐走  长者先  幼者后

			བཟའ་བཏུང་བྱེད་པ་དང༌། །

			འགྲོ་འདུག་སོགས་ཀྱང་རུང༌། །

			རྒན་རབས་སྔོན་ལ་སྟེ། །

			གཞོན་པས་རྗེས་ནས་བྱ། །

			རྒན་གཞོན་གྲལ་རིམ་ལྡན་པའི་ཡ་རབས་ཀྱི་འཚོ་བའི་གོམས་སྲོལ་འདི་ཆུང་ངུའི་དུས་ནས་སློབ་སྦྱོང་བྱེད་པ་གལ་ཆེ་སྟེ། རྒྱུན་དུ་བཟའ་བཏུང་བྱེད་པ་དང་འགྲོ་འདུག་སོགས་སྤྱོད་ལམ་གང་ཡང་རུང༌། སྔོན་ལ་རྒན་པ་རྣམས་ཀྱིས་ཏེ་དེ་ནས་གཞོན་པ་དག་གིས་བྱའོ། །

			[image: ]

			长呼人  即代叫  人不在  己即到

			རྒན་པས་གཞན་འབོད་ན། །

			མྱུར་དུ་འཚོལ་རོགས་བྱ། །

			མི་དེ་མེད་གྱུར་ན། །

			རང་ཉིད་དེའི་ཚབ་འགྲོ། །

			རྒན་པས་མི་གཞན་གྱི་མིང་ནས་འབོད་པ་བྱུང་ན་དེ་ལ་འབྲེལ་བ་མེད་དོ་སྙམ་དུ་མ་ཐོས་པ་ལྟར་མི་བྱ་བར་མྱུར་དུ་མི་དེ་འཚོལ་རོགས་བྱ་ཞིང༌། གལ་ཏེ་མི་དེ་ཉེ་འཁོར་ན་མེད་ནས་རྙེད་པར་མ་གྱུར་ན། རང་ཉིད་རྒན་པའི་གམ་དུ་འགྲོ་ཞིང་བྱ་བ་ཅི་ཡོད་དྲིས་ཏེ་སྒྲུབ་པར་ནུས་ན་བསྒྲུབ་རོགས་བྱའོ། །

			དེས་ན་རང་ནུས་གང་ཡོད་ཀྱིས་གཞན་ལ་ཕན་པའི་བྱ་བ་ཕྲན་བུ་ཡན་ཆོད་སྒྲུབ་པ་ནི་རིན་ཐང་ཆེ་བའི་ལས་སུ་ཤེས་དགོས་སོ། །

			[image: ]

			称尊长  勿呼名  对尊长  勿见能

			རྒན་ལ་ཞེ་ས་བགྱི། །

			ཐད་ཀར་མིང་མི་གཟུང༌། །

			རྒན་རབས་དག་གི་མདུན། །

			རང་ཆེ་གདོན་མི་བྱ། །

			རང་ལས་རྒན་པ་རྣམས་ལ་ཞེ་ས་དང་གུས་བཀུར་བགྱི་བ་ལས་ཐད་ཀར་དེའི་མིང་ནས་བཟུང་སྟེ་འབོད་པ་སོགས་མི་བྱ་ཞིང་། རྒན་རབས་དེ་དག་གི་མདུན་དུ་གནས་སྐབས་ཙམ་ལ་ཡང་རང་གི་ཡོན་ཏན་བརྗོད་པ་ལྟ་བུའི་རང་ཆེ་གདོན་པར་གཏན་ནས་མི་བྱའོ། །

			[image: ]

			路遇长  疾趋揖  长无言  退恭立

			ལམ་འཕྲད་རྒན་རབས་ལ། །

			མྱུར་དུ་གུས་འདུད་ཞུ། །

			གསུང་གླེང་མེད་གྱུར་ན། །

			གུས་པས་གམ་དུ་གཟུར། །

			ལམ་དུ་འཕྲད་པའི་རྒན་རབས་རྣམས་ལ་མྱུར་དུ་གུས་འདུད་དང་འཚམས་འདྲི་ཞུ་ཞིང་། གལ་ཏེ་ཁོང་ལ་གསུང་གླེང་བཀའ་བཀོད་གཞན་མེད་པ་ཡིན་ན། གུས་བཀུར་དང་བཅས་ལམ་གྱི་གམ་དུ་བཟུར་ནས་ཁོང་སོང་རྗེས་གཟོད་ལམ་དུ་ཆས་པར་བྱའོ། །

			[image: ]

			骑下马  乘下车  过犹待  百步余 

			རྒན་རབས་ལ་འཕྲད་སྐབས། །

			ཁྱོགས་རྟ་སོགས་ལས་འབབ། །

			གོམ་བརྒྱ་ཙམ་ཕེབས་རྗེས། །

			གཟོད་ནས་ལམ་དུ་ཞུགས། །

			རྒན་རབས་དག་ལ་འཕྲད་སྐབས་སུ་གལ་ཏེ་རང་ཉིད་ཁྱོགས་དང་རྟ་ལ་ཞོན་ཡོད་ན། དེ་མ་ཐག་མར་བབས་ནས་རྒན་པ་དག་གོམ་པ་བརྒྱ་ཕྲག་ཙམ་ལ་ལྷགས་ཚར་རྗེས། གཟོད་རྟ་སོགས་ལ་ཞོན་ནས་ལམ་ལ་མུ་མཐུད་དུ་ཞུགས་པར་བྱའོ། ། 

			长者立  幼勿坐  长者坐  命乃坐

			རྒན་པ་བཞེངས་པའི་དུས། །

			གཞོན་པ་འདུག་མི་རུང༌། །

			རྒན་པ་བཞུགས་པའི་རྗེས། །

			གནང་ན་གཟོད་ནས་འདུག །

			རྒན་གཞོན་མཉམ་དུ་གནས་སྐབས་གལ་ཏེ་རྒན་པ་ཡར་བཞེངས་ཡོད་པའི་དུས་སུ་གཞོན་པ་ཡང་དེ་དང་མཉམ་དུ་ཡར་ལངས་བ་ལས་རང་གར་སྡོད་མི་རུང་ཞིང༌། རྒན་པ་བཞུགས་པའི་རྗེས་སུ་བཀའ་གནང་ཐོབ་ན་གཟོད་ནས་གཞོན་པ་ཡང་འདུག་རུང་ངོ༌། །

			尊长前  声要低  低不闻  却非宜

			རྒན་པ་རྣམས་ཀྱི་དྲུང༌། །

			སྐད་སྒྲ་ཆེ་མི་རུང༌། །

			ཆུང་ནས་མི་ཐོས་པ། །

			དེ་ཡང་མ་ཡིན་ནོ། །

			རྒན་པ་རྣམས་ཀྱི་དྲུང་དུ་སྐད་ཆ་འཆད་སྐབས་རྣ་བ་འགད་པར་བྱེད་པ་ལྟ་བུའི་སྐད་སྒྲ་ཧ་ཅང་ཆེ་བ་ཡང་མི་རུང༌། སྐད་སྒྲ་ཤིན་ཏུ་ཆུང་ནས་ཕ་རོལ་པོས་མི་ཐོས་པ་ལྟ་བུ་དེ་ཡང་མ་ཡིན་པར་འོས་ཤིང་འཚམ་པོར་བྱ་བའོ། །དེས་མཚོན་བྱ་བ་གང་ལ་ཡང་ཕྱོགས་སུ་མ་ལྷུང་བ་གལ་ཆེའོ། །

			[image: ]

			进必趋  退必迟  问起对  视勿移

			མདུན་ལ་མྱུར་བོས་གཅར། །

			དལ་གྱིས་ཕྱིར་ལ་འོངས། །

			ཐད་ཀར་དྲིས་ལན་ལྡོན། །

			ལྟ་སྟངས་བསྒྱུར་མི་བྱ། །

			རྒན་རབས་ཀྱི་མདུན་ལ་གོམ་སྟབས་མྱུར་མོས་ཕར་གཅར་ཞིང༌། དོན་དག་བསྒྲུབས་རྗེས་དལ་གྱིས་གུས་འདུད་དང་བཅས་ཕྱིར་འོང་བར་བྱ། རྒན་པས་དྲི་བ་སོགས་བཀོད་ན་ཐད་ཀར་ལན་ལྡོན་ཞིང༌། ཡོན་པོར་ལྟ་བ་སོགས་ཀྱི་ལྟ་སྟངས་མི་བྱའོ། །

			事诸父  如事父  事诸兄  如事兄

			ཉེ་བའི་རྒན་རབས་ལ། །

			རང་གི་ཕ་ལྟར་བཀུར། །

			ཉེ་བའི་སྤུན་ཟླ་ལ། །

			རང་གི་སྤུན་ལྟར་གཅེས། །

			ཨ་ཞང་དང་ཨ་ཁུ་སོགས་ཉེ་བའི་རྒན་རབས་གཞན་རྣམས་ལ་རང་གི་ད་ལྟའི་ཕ་རྒན་དངོས་ལྟ་བུའི་གུས་བཀུར་སྲི་ཞུ་བྱ་ཞིང་། གཉེན་ཉེ་བའི་སྤུན་ཟླ་གཞན་རྣམས་ལ་ཡང་རང་གི་ཕ་མ་གཅིག་པའི་སྤུན་ཟླ་ལྟ་བུས་གཅེས་སྐྱོང་བྱའོ། །

		

	
		
		

	
		
			གསུམ་པ། བག་ཡོད་ཚུལ་མཐུན།

			三  谨

			朝起早 夜眠迟 老易至 惜此时  

			ཞོགས་པར་སྔ་ནས་ལངས། །

			དགུང་མོར་ཕྱི་ནས་ཉལ། །

			རྒ་བ་འོང་སླ་བས། །

			དུས་ལ་གཅེས་སྤྲས་བྱ། །

			ཉིན་རེ་བཞིན་ཞོགས་པར་སྔ་མོ་ནས་ཡར་ལངས་ཤིང་དགུང་མོ་ཅུང་ཟད་ཕྱི་ནས་ཉལ་བར་བྱ། མི་ཚེ་འདི་ཤིན་ཏུ་ཐུང་བས་མིག་བཙུམ་ཙམ་གྱིས་རྒ་བ་འོང་སླ་བས་ན་མི་སུ་ཡིན་ཡང་དུས་ཚོད་ལ་གཅེས་སྤྲས་བྱས་ཏེ་དོན་དང་ལྡན་པའི་བྱ་བ་རྣམས་བསྒྲུབ་པར་བྱའོ། །

			晨必盥  兼漱口  便溺回  辄净手

			སྔ་མོར་ཡར་ལངས་ཏེ། །

			ངོ་འཁྲུད་ཁ་བཤལ་ཞིང་། །

			བཤང་གཅི་དོར་བའི་རྗེས། །

			ལག་པ་བཀྲུ་བར་བྱ། །

			ནངས་དུས་སྔ་མོར་ཡར་ལངས་ཏེ་ཐོག་མར་ཁ་ངོ་ལེགས་པར་བཀྲུ་ཞིང་། དེ་ནས་བཤང་གཅི་དོར་བའི་རྗེས་སུ་ལག་པ་བཀྲུ་བ་སོགས་ཆུང་ངུའི་དུས་ནས་འཕྲོད་བསྟེན་གྱི་གོམས་གཤིས་ལེགས་པོ་ཆགས་པ་ནི་མེད་ཐབས་མེད་པས་རྒྱུན་དུ་གཙང་སྦྲ་ལ་འབད་པར་བྱའོ། །

			冠必正  纽必结  袜与履  俱紧切

			ཞྭ་མོ་དྲང་མོར་གྱོན། །

			སྒྲོག་གུ་ལེགས་པོར་སྒྲོག།

			གོས་ལྷམ་ཆ་འགྲིག་པོ། །

			འོས་འཚམས་ཡིད་འོང་བྱ། །

			དུས་རྒྱུན་དུ་ཞྭ་མོ་དྲང་མོར་གྱོན་པ་དང༌། གོས་ཀྱི་སྒྲོག་གུ་ཡང་ལེགས་པོར་སྒྲོག་ཅིང༌། མདོར་ན་ཆས་གོས་ལྷམ་འབོབ་སོགས་ཆ་འགྲིག་པོར་བྱས་ཏེ། སུས་བལྟས་ཀྱང་སྨྱོན་པ་ལྟ་བུ་མ་ཡིན་པར་འོས་ཤིང་འཚམ་ལ་ཤིན་ཏུ་ཡིད་དུ་འོང་བ་ཞིག་བྱ་དགོས་སོ། །

			置冠服  有定位  勿乱顿  致污秽

			ཞྭ་གོས་སོགས་ཕུད་རྗེས། །

			གཏན་ཁེལ་གནས་སུ་འཇོག །

			གང་མོས་སར་གཡུག་ན། །

			དེ་ལས་བཙོག་པར་འགྱུར། །

			ནམ་རྒྱུན་ཁྱིམ་ལ་ཐོན་དུས་ཞྭ་གོས་ལྷམ་སོགས་ཕུད་པའི་རྗེས་སུ་གཏན་ཁེལ་བའི་གནས་སུ་འཇོག་པར་བྱ། གང་མོས་མོས་ཀྱིས་སར་གཡུགས་པར་བྱས་ན་དེ་ལས་གོས་སོགས་འབག་བཙོག་ཅན་དུ་འགྱུར་བས། རྒྱུན་ལྡན་གྱི་འཚོ་བའི་བྱ་སྤྱོད་རྣམས་ལ་ཡ་རབས་ཚུལ་ལྡན་གྱི་གོམས་སྲོལ་ལེགས་པོ་ཆགས་པ་ཤིན་ཏུ་གཅེས་སོ། །

			[image: ]   

			衣贵洁  不贵华  上循分  下称家

			གོས་ནི་གཙང་བ་གཙོ། །

			ཁྲ་བོ་སོགས་མ་ཡིན། །

			རང་གི་ཐོབ་ཐང་དང༌། །

			ཁྱིམ་གྱི་རྒྱུ་ལ་བསྟུན། །

			གོས་གང་གྱོན་ཡང་གཙང་ཞིང་ཡིད་དུ་འོང་ལ་བབས་ཆགས་པ་འདི་གཙོ་ཆེ་བ་ལས། ཁ་དོག་ཁྲ་ཁྲ་རིག་རིག་མིང་གྲགས་ཆེ་བ་སོགས་ནི་གཙོ་བོ་མ་ཡིན། དེ་ཡང་གོས་གྱོན་པ་པོ་རང་གི་ཐོབ་ཐང་ལས་རིགས་གང་ཡིན་པར་བསྟུན་པ་དང་ཁྱིམ་གྱི་རྒྱུ་རྫས་ལོངས་སྤྱོད་དབུལ་ཕྱུག་གི་ཆ་རྐྱེན་ལ་བསྟུན་པ་གལ་ཆེ་བ་མ་གཏོགས། གཞན་གྱིས་ཁྲེལ་བའི་གནས་སུ་འགྱུར་སྲིད་པས་རྒྱུན་དུ་རང་གི་སྤྱོད་ལམ་རང་གིས་བརྟག་པར་བྱ་དགོས་སོ། །

			对饮食  勿拣择  食适可  勿过则

			བཟའ་བཏུང་སྤྱོད་པའི་དུས། །

			འདེམ་ག་བྱེད་མི་རུང༌། །

			ཟས་སྤྱོད་རན་པ་ལས། །

			ཚད་ལས་འདས་པ་མིན། །

			བཟའ་བཏུང་ལ་ལོངས་སུ་སྤྱོད་པའི་དུས་སུ་འགའ་རེ་ཞིམ་པོར་རློམས་ནས་བཟའ་ཞིང་འགའ་རེ་མི་ཞིམ་མོ་ཞེས་འདོར་ལེན་གྱི་འདེམ་ག་བྱེད་མི་རུང་ཞིང༌། དེ་དག་ཞིམ་མངར་ལྡན་ཡང་ཟས་སྤྱོད་རན་པ་ཙམ་ལས་ཟ་དྲགས་ཏེ། ཚད་ལས་འདས་ན་ལུས་ཀྱི་བདེ་ཐང་ལ་གནོད་པས་ཟ་ཉལ་འགྲོ་འདུག་གི་སྤྱོད་ལམ་གང་ཡིན་ཡང་ཚད་ལྡན་ཚུལ་མཐུན་འདི་མེད་དུ་མི་རུང་ངོ༌། །

			年方少  勿饮酒  饮酒醉  最为丑

			ན་ཚོད་གཞོན་དུས་ནས། །

			ཆང་ནི་བཏུང་མི་རུང༌། །

			ཆང་གིས་བཟི་བའི་མིའི། །

			ཀུན་སྤྱོད་ཆེས་ཐ་ཆད། །

			ཆང་ནི་ཉེས་པ་ཀུན་གྱི་གཞི་ཡིན་པས་ན་ཚོད་གཞོན་པའི་དུས་ནས་བཟུང་རྩྭ་རྩེའི་ཟིལ་པ་ཙམ་ཡང་བཏུང་མི་རུང༌། རྒྱུ་མཚན་ནི་ཆང་གིས་བཟི་བར་གྱུར་པའི་མིའི་སྒོ་གསུམ་གྱི་ཀུན་སྤྱོད་ནི་སྲིད་པ་འདི་ན་ཆེས་ཐ་ཆད་པ་ཞིག་ཏུ་མངོན་པར་འགྱུར་བས་རྣམ་པ་ཀུན་ཏུ་སྤང་བར་བྱའོ། །

			步从容  立端正  揖深圆  拜恭敬

			འགྲོ་ན་གོམ་སྟབས་རན། །

			འགྲེང་དུས་ལུས་པོ་དྲང༌། །

			ཕྱག་ལ་ལུས་བསྒུར་ཏེ། །

			གུས་འདུད་བརྩི་བཀུར་བྱ། །

			ལམ་དུ་འགྲོ་བའི་ཚེ་ན་ཧ་ཅང་བྲེལ་བ་དང་དལ་བ་མ་ཡིན་པར་གོམ་སྟབས་ཚོད་ལ་རན་པའི་སྒོ་ནས་འགྲོ་ཞིང༌། ཡར་འགྲེང་བའི་དུས་སུ་ཡང་ལུས་པོ་གཡས་གཡོན་དུ་ཡ་ཡོ་མ་ཡིན་པར་དྲང་པོར་སྲོང་བ་དང༌།  གཞན་ལ་ཕྱག་འཚལ་བ་ལ་ལུས་པོ་མར་བསྒུར་ཏེ་གུས་འདུད་བརྩི་བཀུར་བྱའོ། །

			འདིའི་ཕྱག་འཚལ་སྟངས་སྔོན་རྒྱ་ནག་གི་སྲོལ་རྒྱུན་གྱི་གུས་ཕྱག་ལ་བྱ་ཡི་འུ་ཅག་གི་ཕྱག་དང་ཁྱད་པར་ཡོད་དོ། །

			勿践阈  勿跛倚  勿箕踞  勿摇髀

			སྒོ་ཐེམ་ཐོག་མི་བརྫི། །

			རྐང་ཡས་འགྲེང་པ་དང༌། །

			རྐང་གཉིས་བགྲད་དེ་འདུག །

			བརླ་གཡོ་སོགས་མི་བྱ། །

			ཁང་པའི་སྒོ་ཐེམ་ལ་བརྫི་བ་དང༌། རྐང་པ་ཡ་གཅིག་གི་ཐོག་ལ་ལུས་ཡོངས་རྫོགས་ཀྱི་གནད་ཕབ་པའི་སྒོ་ནས་འགྲེང་བ་དང༌། རྐང་པ་གཉིས་ཕར་ཚུར་བགྲད་དེ་འདུག་པ་དང༌། བརླ་གཡོ་སྒུལ་བྱེད་པ་སོགས་ཤིན་ཏུ་མི་མཛེས་པའི་སྤྱོད་པ་རྣམས་ནི་ཤེས་ཡོན་མེད་ཅིང་ཀུན་སྤྱོད་ཞན་པའི་མི་རྣམས་ཀྱི་རྟགས་ཡིན་ཕྱིར་ནམ་ཡང་མི་བྱའོ། །

			缓揭帘  勿有声  宽转弯  勿触棱 

			ཡོལ་བ་དལ་གྱིས་ཕྱེ། །

			སྒྲ་ཆེན་སོགས་མི་འབྱིན། །

			ཁ་འཁོར་རྒྱང་ནས་བསྐོར། །

			གདོང་སྣེར་བརྡབ་མི་བྱ། །

			སྒོ་དང་སྐར་ཁུང་གི་ཡོལ་བ་ཕྱེ་སྐབས་དལ་གྱིས་ཕྱེ་ཞིང་སྒྲ་ཆེན་པོ་སོགས་འབྱིན་པར་མི་བྱ་ཞིང་། ལམ་དུ་འགྲོ་སྐབས་ཁ་ཕྱིར་འཁོར་སྟེ་བགྲོད་དགོས་བྱུང་ན། རྒྱང་ཕྱོགས་ནས་བསྐོར་ཞིང་གྱང་དང་ར་བ་སོགས་ཀྱི་གདོང་སྣེ་ལ་ཕོག་པའམ་བརྡབ་པར་མི་བྱའོ། །

			执虚器  如执盈  入虚室  如有人

			སྣོད་སྟོང་གཟུང་བའི་སྐབས། །

			བཅུད་ལྡན་འཛིན་བཞིན་གཟབ། །

			ཁང་སྟོང་ནང་ཞུགས་དུས། །

			ཁྱིམ་བདག་ཡོད་བཞིན་བྱ། །

			ལག་ཏུ་བུམ་པ་སོགས་སྣོད་སྟོང་པ་གཟུང་བའི་སྐབས་ན་ཡང་བཅུད་ལྡན་གྱི་སྣོད་འཛིན་པ་བཞིན་ཤིན་ཏུ་གཟབ་གཟབ་བྱ། དེ་བཞིན་དུ་བདག་པོ་མེད་པའི་ཁང་སྟོང་ནང་དུ་ཞུགས་པའི་དུས་ན་ཡང་ཇི་ལྟར་ཁྱིམ་བདག་ཡོད་པ་བཞིན་དུ་བག་ཟོན་བྱའོ། །

			事勿忙  忙多错  勿畏难  勿轻略

			བྱ་བ་བྲེལ་མི་རུང༌། །

			བྲེལ་ན་ནོར་འཁྲུལ་འབྱུང༌། །

			དཀའ་ལ་སྐྲག་པ་དང༌། །

			སླ་ལ་བརྙས་མི་བྱ། །

			བྱ་བ་གང་ལ་ཡང་བྲེལ་འཚུབ་ངང་འཇུག་མི་རུང༌ལ། གལ་ཏེ་བྲེལ་འཚུབ་ཆེན་པོས་བྱས་ན་ཕལ་ཆེར་ནོར་འཁྲུལ་མང་པོ་འབྱུང་ངོ༌། །ཤིན་ཏུ་དཀའ་བའི་གནས་རྣམས་ལ་འཕྲད་སྐབས་དེ་ཁོ་བོའི་ཡུལ་མ་ཡིན་ནོ་ཞེས་སྐྲག་པར་མི་བྱ་བ་དང་། སླ་བའི་གནས་དང་འཕྲད་སྐབས་དེ་ལ་མི་ཐུབ་པ་ཅི་ཡོད་སྙམ་དུ་བརྙས་བཅོས་མི་བྱ་བར། དཀའ་སླའི་བྱ་གཞག་ཅི་ཡིན་ཡང་ཐང་ལྷོད་མེད་པར་ནན་ཏན་གྱིས་བསྒྲུབ་པར་བྱའོ། །

			斗闹场  绝勿近  邪僻事  绝勿问

			འཐབ་རྩོད་གཡེང་བའི་གནས། །

			ནམ་ཡང་འགྲོ་མི་རུང༌། །

			ཚུལ་མིན་ལོག་པའི་དོན། །

			ནམ་ཡང་འདྲི་མི་བྱ། །

			འཐབ་མོ་འཛིང་རྩོད་ཆང་ཁང་དང་རྒྱལ་འགྱེད་པ་སོགས་རྣམ་པར་གཡེང་བའི་གནས་ངན་པ་རྣམས་སུ་ནམ་ཡང་འགྲོ་བར་བྱ་མི་རུང་། གལ་ཏེ་སོང་ན་ཤུགས་རྐྱེན་ཆེས་མི་ལེགས་པ་ཐེབས་པར་འགྱུར་ཞིང༌། རྐུ་དང་དམེ་བྱེད་པ་སོགས་ཚུལ་མིན་ལོག་པའི་དོན་རྣམས་ནམ་ཡང་གཞན་ལ་འདྲི་རྟོག་ཞིབ་འཇུག་མི་བྱ། གལ་སྲིད་བྱས་ན་དེས་རིམ་གྱིས་རང་གི་གཤིས་ཀ་ལ་དྲི་མས་གོས་པར་འགྱུར་རོ། །

			将入门  问孰存  将上堂  声必扬

			གཞན་ཁྱིམ་འགྲིམ་པའི་དུས། །

			ཁྱིམ་བདག་ཡོད་མེད་འདྲི། །

			ཁང་པར་ཞུགས་པའི་ཚེ། །

			སྐད་བརྡ་གཏོང་བར་བྱ། ། 

			གཞན་གྱི་ཁྱིམ་དུ་འགྲོ་བའི་དུས་ན་ཐོག་མར་སྒོ་བརྡུངས་ཏེ། ཁྱིམ་བདག་ཡོད་དམ་མེད་ཅེས་འདྲི་བར་བྱ་ཞིང་། དེའི་ཁང་པའི་ནང་ལ་ཞུགས་པའི་ཚེ་ཡང་སྐད་བརྡ་བཏང་ནས་མི་གཞན་འོང་བཞིན་ཡོད་པ་ཤེས་སུ་འཇུག་པ་ལས་རང་དགར་གཞན་གྱི་ཁྱིམ་དུ་རྒོད་འཛུལ་མི་བྱའོ། །

			人问谁  对以名  吾与我  不分明

			བདག་པོས་ཚུར་དྲིས་ན། །

			རང་གི་མིང་ནས་བརྗོད། །

			ང་ཡིན་ཞེས་པའི་སྒྲས། །

			སུ་ཡིན་འབྱེད་མི་ནུས། །

			གལ་ཏེ་ཁྱིམ་གྱི་བདག་པོས་ཁྱོད་མི་སུ་ཡིན་ཞེས་དྲིས་ན་བདག་ག་གེ་མོ་ཡིན་ཞེས་རང་གི་མིང་དངོས་ནས་བརྗོད་པར་བྱ། དེ་མིན་པར་ང་ཡིན་ང་ཡིན་ཞེས་པ་ཙམ་གྱིས་དབྱེ་འབྱེད་བྱེད་མི་ནུས་པས་ལན་ལེགས་པར་གདབ་པར་བྱའོ། །

			[image: ]

			用人物  须明求  倘不问  即为偷

			གཞན་ནོར་ལ་སྤྱོད་ན། །

			དྲིས་ཏེ་གནང་བ་དགོས། །

			མ་དྲིས་བཞིན་སྤྱད་ན། །

			བརྐུས་དང་ཁྱད་པར་མེད། །

			གཞན་གྱི་ནོར་རྫས་ལ་ལོངས་སུ་སྤྱོད་དགོས་ན། ཐོག་མར་ངེས་པར་དུ་བདག་པོ་ལ་དྲིས་ཏེ་འདི་ལྟར་བདག་གིས་བེད་སྤྱོད་བྱས་ན་འགྲིག་གམ་མི་འགྲིག་ཅེས་གནང་བ་ཞུ་ཞིང་། དེས་གནང་ན་ད་གཟོད་དེ་ལྟར་སྤྱོད། གལ་ཏེ་མ་དྲིས་བཞིན་དུ་བདག་གིས་སྤྱད་ན་དེ་ནི་རྐུ་བྱས་པའི་སྤྱོད་ངན་དང་ཁྱད་པར་མེད་པས་འདི་ལ་ཧ་ཅང་གཟབ་པར་བྱའོ། །

			[image: ]

			借人物  及时还  后有急  借不难

			ཚུར་ལ་གཡར་བའི་ནོར། །

			དུས་ཐོག་ཕར་ལ་སྤྲད། །

			གཞན་ལ་གཡར་དགོས་ན། །

			སེར་སྣ་མེད་པས་གཡར། །

			བདག་གིས་ཚུར་གཡར་བའི་གཞན་གྱི་ནོར་རྫས་ཅི་ཡིན་ཡང་སྔོན་ཁ་ཆད་བྱས་པའི་དུས་ཐོག་དེར་ནན་ཏན་གྱིས་ཕར་ལེགས་པར་སྤྲད་དགོས། དུས་ཚོད་ལ་ཕྱིར་འགྱངས་བྱས་སོང་ན་ཕྱིས་སུ་ཡིད་མི་ཆེས་པར་འགྱུར་བ་ཡིན། དེ་བཞིན་དུ་གཞན་གྱིས་བདག་གི་རྒྱུ་རྫས་གཡར་དགོས་པ་བྱུང་ན་རང་གི་བསམ་པ་དག་ཅིང་སེར་སྣ་མེད་པས་དེ་ལ་གཡར་བར་བྱའོ། །

		

	
		
		

	
		
			བཞི་པ། ཡིད་རྟོན་དྲང་བདེན།

			四  信

			[image: ]

			凡出言  信为先  诈与妄  奚可焉 

			སྐད་ཆ་གང་བཤད་ཀྱང༌། །

			དྲང་བདེན་ཡིད་རྟོན་གཙོ། །

			རྫུན་དང་གཡོ་སྒྱུའི་ཚིག །

			ནམ་ཡང་སྨྲ་མི་བྱ། །

			སྐད་ཆ་གང་དང་གང་བཤད་ཀྱང་གནས་ལུགས་དང་མཐུན་པའི་དྲང་བདེན་ཡིད་རྟོན་འོས་པའི་ཚིག་འདི་གཙོ་བོ་ཡིན། གཞན་ལ་མགོ་སྐོར་གཏོང་བའི་རྫུན་དང་གཡོ་སྒྱུའི་ཚིག་ནི་དུས་ནམ་ཡང་སྨྲ་བར་མི་བྱ་སྟེ། དེས་རང་གཞན་གཉིས་ཀ་བརླག་པར་འགྱུར་བས་སོ། །

			[image: ]

			话说多  不如少  惟其是  勿佞巧

			འཆོལ་གཏམ་མང་བ་ལས། །

			སྐད་ཆ་ཉུང་ན་དགའ། །

			ཁ་ཚིག་དོན་གནས་ལས། །

			བསླུ་ཚིག་སྨྲ་མི་བྱ། །

			སྤྱིར་དོན་དང་ལྡན་པའི་སྐད་ཆ་བཤད་ཐུབ་དགོས། དོན་མེད་ཀྱི་ཉོག་གཏམ་མང་པོ་སུས་ཀྱང་ཉན་པར་མི་འདོད་པས། རྒྱུ་མཚན་མེད་པའི་འཆོལ་གཏམ་མང་པོ་བཤད་པ་ལས་ཁ་རོག་ཏུ་བསྡད་ནས་སྐད་ཆ་ཉུང་ན་དགའ་བ་ཡིན། གཏམ་ཅི་བཤད་ཀྱང་དང་པོ་བརྟག་དཔྱད་བྱས་ཏེ་ཁ་ནས་བཤད་པའི་ཚིག་དོན་ལ་གནས་པ་ལས་གཞན་བསླུ་བྲིད་ཀྱི་ཚིག་ནི་ནམ་ཡང་སྨྲ་བར་མི་བྱ། གལ་ཏེ་བྱས་ན་ཁྭ་ཏ་བཞིན་ཀུན་གྱིས་སྡང་བར་འགྱུར་རོ། །

			[image: ]

			奸巧语  秽污词  市井气  切戒之

			ཁ་ཡག་ཚིག་སྙན་དང༌། །

			མ་རབས་ཐ་ཆད་པའི། །

			གྲོང་ཚིག་གཏམ་ངན་སོགས། །

			ནམ་ཡང་སྨྲ་མི་བྱ། །

			ངོ་ལྐོག་མི་མཚུངས་པའི་ཁ་ཡག་ངོ་བསྟོད་ཁ་མཁས་ཚིག་སྙན་དང་མ་རབས་ཐ་ཆད་པའི་བཙོག་གཏམ། སྲང་ལམ་གྲོང་འདབས་ཀྱི་ཁ་གཟེར་ཚིག་གནག་གི་གཏམ་ངན་སོགས་ནམ་ཡང་སྨྲ་བར་མི་བྱའོ། །

			[image: ]

			见未真  勿轻言  知未的  勿轻传

			གནས་ལུགས་མ་མཐོང་བར། །

			གང་འདོད་བཤད་མི་རུང༌། །

			ཁུངས་དག་མ་ཤེས་པར། །

			གཞན་ལ་བསྒྲག་མི་བྱ། །

			བྱ་བ་གང་ཡིན་ཡང་དེའི་གནས་ལུགས་ཡང་དག་མ་མཐོང་གི་བར་དུ་གང་བསམ་གང་འདོད་ཀྱིས་རང་གི་ལྟ་ཚུལ་གཞན་ལ་བཤད་པར་མི་བྱ། གནས་ཚུལ་གང་ཐོས་ཀྱང་དེའི་འབྱུང་ཁུངས་ཡང་དག་མ་ཤེས་བར་དུ་གཞན་ལ་བསྒྲག་པར་མི་བྱ། གལ་ཏེ་བསྒྲགས་ན་མཐར་ཡིད་དུ་མི་འོང་བའི་མཇུག་འབྲས་རང་ཉིད་ཀྱི་ཐོག་ཏུ་དབབ་པར་འགྱུར་རོ། །

			[image: ]

			事非宜  勿轻诺  苟轻诺  进退错

			ཡང་དག་མིན་པའི་དོན། །

			རང་དགར་ཁས་མི་བླང་། །

			རང་དགར་ཁས་བླངས་ན། །

			འཇུག་ལྡོག་གཉིས་ཀ་དཀའ། །

			བྱ་བ་གང་ཡིན་ཡང་ཐོག་མར་རང་གི་བློས་བརྟག་དཔྱད་ཞིབ་མོར་བྱ་དགོས། ཡང་དག་པའི་གནས་ལུགས་དང་མི་ལྡན་པའི་དོན་རྣམས་རང་དགར་མནོ་བསམ་མ་བཏང་བར་ཁས་བླང་བར་མི་བྱ་ཞིང་། གལ་ཏེ་རང་དགར་ཁས་བླངས་པར་གྱུར་ན། བྱ་བ་དེ་བསྒྲུབས་ན་འགྲུབ་ཐབས་མེད་ཅིང་མ་བསྒྲུབས་ན་ཁས་བླངས་ཚར་བས་འཇུག་ལྡོག་གཉིས་ཀ་ཆེས་དཀའ་བའི་གནས་སུ་ལྷུང་བར་འགྱུར་རོ། །

			[image: ]

			凡道字  重且舒  勿急疾  勿模糊 

			སྐད་ཆ་འཆད་པའི་དུས། །

			གསལ་དག་ལྷོད་ཆགས་དགོས། །

			ཧ་ཅང་མགྱོགས་པ་དང༌། །

			ལྡབ་ལྡིབ་སོགས་མི་བྱ། །

			སྐད་ཆ་ནི་མི་རྣམས་ཀྱི་བར་ལ་འབྲེལ་བ་འཇོག་བྱེད་ཀྱི་ལག་ཆ་ལྟ་བུ་ཡིན་པས། གཞན་ལ་སྐད་ཆ་འཆད་པའི་དུས་སུ་སྒྲ་ཚིག་གསལ་ལ་དག་པ་དང་ལྷོད་ལ་བབས་ཆགས་པའི་སྒོ་ནས་བཤད་དགོས། ཚིག་དོན་མི་གསལ་བའི་ཧ་ཅང་མགྱོགས་པ་དང་གོ་རྒྱུ་མེད་པའི་ལྡབ་བི་ལྡིབ་བིའི་གཏམ་བཤད་པ་སོགས་མི་བྱའོ། །

			[image: ]

			彼说长  此说短  不关己  莫闲管

			འདི་བཟང་དེ་ངན་ཞེས། །

			སྐྱོན་ཡོན་མི་བརྗོད་ཅིང༌། །

			རང་དང་འབྲེལ་མེད་པའི། །

			བྱ་བར་འཇུག་མི་བྱ། །

			དགོས་པ་ཆེན་པོ་མེད་པར་མི་འདི་ནི་བཟང་ངོ་དེ་ནི་ངན་ནོ་ཞེས་རང་སྣང་གང་ཤར་གྱིས་གཞན་གྱི་སྐྱོན་ཡོན་ལེགས་ཉེས་སོགས་བརྗོད་པར་མི་བྱ་ཞིང་། རང་དང་འབྲེལ་མེད་པའི་བྱ་བ་རྣམས་ལ་མ་བརྟག་མ་དཔྱད་པར་སྨྱོན་པ་འུར་ལངས་ལྟ་བུས་འཇུག་པར་མི་བྱ་སྟེ། གལ་ཏེ་ཞུགས་ན་གཞན་གྱི་བསྒྲུབ་འོས་ཀྱི་བྱ་བ་ལ་འགལ་རྐྱེན་དུ་འགྱུར་ཉེན་ཡོད་ཅིང་རང་གི་ཀུན་སྤྱོད་ཀྱང་ཉམས་པར་འགྱུར་བས། གཏམ་དང་བྱ་བ་གང་ལ་ཡང་ཐོག་མར་ཁ་ནང་དུ་ལོག་སྟེ་བརྟག་དཔྱད་ཞིབ་མོར་བྱ་བ་འདི་གནའ་དེང་གི་དམ་པ་རྣམས་ཀྱི་ལུགས་དྲི་མ་མེད་པའོ། །

			[image: ]

			才大者  望自大  人所服  非言大

			ཤེས་ཡོན་ལྡན་པའི་མིའི། །

			མཚན་སྙན་ངང་གིས་རྒྱས། ། 

			མི་རྣམས་དེ་ལ་དགའ། །

			རང་བསྟོད་བསྔགས་པས་མིན། ། 

			ཤེས་རིག་ཡོན་ཏན་ལྡན་པའི་མི་ཡི་མཚན་སྙན་ནི་མ་བསྒྲགས་ཤུགས་ཀྱིས་ཕྱོགས་ཀུན་ཏུ་རྒྱས་པར་འགྱུར་ལ། དེ་ཡང་མི་རྣམས་ཤེས་ཡོན་ཅན་ལ་རྟག་ཏུ་དགའ་བ་ལས་ཐབས་ཚུལ་དུ་མས་རང་གིས་རང་ལ་བསྟོད་བསྔགས་བྱེད་མཁན་དག་ལ་དེ་ཙམ་དགའ་བ་མ་ཡིན་ནོ། ། 

			己有能  勿自私  人所能  勿轻訾

			རང་གི་ཡོན་ཏན་གྱིས། །

			རང་དོན་བསྒྲུབ་མི་བྱ། ། 

			གཞན་གྱི་ཡོན་ཏན་ལ། ། 

			ཁྱད་གསོད་བྱེད་མི་རུང༌། །

			རང་ལ་བདོག་པའི་ནུས་པ་དང་ཤེས་ཡོན་ཀྱིས་ཤིན་ཏུ་དམན་པའི་རང་དོན་ཁོ་ན་བསྒྲུབ་པར་མི་བྱ་ཞིང་། དེས་སྤྱི་ཚོགས་དང་སེམས་ཅན་ལ་ཕན་པའི་བྱ་བ་དོན་ལྡན་བསྒྲུབ་དགོས། གཞན་ལ་ཡོན་ཏན་ཡོད་པ་མཐོང་སྐབས་དེ་ལ་ཕྲག་དོག་གིས་ཁྱད་གསོད་སྨ་འབེབས་སོགས་བྱེད་མི་རུང་ངོ་། །

			勿谄富  勿骄贫  勿厌故  勿喜新

			ཕྱུག་པོར་ངོ་བསྟོད་དང༌། །

			དབུལ་པོར་ཁེངས་དྲེགས་མིན། །

			གྲོགས་རྙིང་འདོར་བ་སྤང༌། །

			གྲོགས་གསར་དགའ་ཞེན་མིན། །

			ཕྱུག་པོ་མཐོན་པོ་རྣམས་ཀྱི་དྲུང་དུ་ཁ་ཡག་ངོ་བསྟོད་དང་དབུལ་པོ་ཉམ་ཐག་གི་མདུན་དུ་ཁེངས་དྲེགས་ང་རྒྱལ་མི་བྱ་ཞིང་། དེ་བཞིན་སྔོན་གྱི་གྲོགས་པོ་རྙིང་པ་རྣམས་རྒྱང་ཏུ་འདོར་བ་དང་གྲོགས་པོ་གསར་བ་དག་ལ་ཨ་གསར་བྱས་ཏེ་དགའ་ཞེན་ཆེ་བ་ཡང་མི་བྱའོ། །

			人不闲  勿事搅  人不安  勿话扰

			གཞན་དག་བྲེལ་བའི་དུས། །

			ལས་ལ་བར་ཆད་སྤང་། །

			གཞན་སེམས་སྐྱོ་བའི་དུས། །

			གཏམ་ཉོག་སྨྲ་མི་བྱ། །

			གཞན་ལ་བརྟེན་ནས་བྱ་བ་བསྒྲུབ་པའམ་སྐད་ཆ་བཤད་དགོས་ན། དེའི་གནས་ཚུལ་ལ་བལྟ་བ་གཅེས་ཏེ། གལ་ཏེ་མི་གཞན་པ་ལས་ཀར་ཤིན་ཏུ་བྲེལ་ཚབས་ཆེ་བའི་དུས་སུ། དེའི་ལས་ཀ་ལ་བཀག་འགོག་བྱེད་པའི་བར་ཆད་གཏོང་མི་རུང་ཞིང༌། དེ་བཞིན་གཞན་ལུས་སེམས་མི་བདེ་བར་སྡུག་བསྔལ་གྱིས་ནོན་ཡོད་སྐབས་དེ་ལ་རང་དོན་སོགས་གཏམ་ཉོག་མང་པོ་སྨྲ་བར་མི་བྱའོ། ། 

			[image: ]

			人有短  切莫揭  人有私  切莫说

			གཞན་གྱི་སྐྱོན་ཆ་རྣམས། །

			ངེས་པར་སྨྲ་མི་བྱ། །

			གཞན་གྱི་གསང་བ་རྣམས། །

			ནམ་ཡང་སྒྲོག་མི་རུང༌། །

			མི་གཞན་གྱི་སྐྱོན་ཆ་རྣམས་གོ་ཚོར་བྱུང་དུས་དེ་ཉིད་མཚར་གཏམ་དུ་བརྩིས་ནས་མི་ཐམས་ཅད་ལ་སྦ་གསང་མེད་པར་སྒྲོག་པར་བྱེད་མི་རུང༌ལ། གཞན་གྱི་གསང་བའི་དོན་རྣམས་དུས་ནམ་ཡང་མི་སུ་ལ་ཡང་སྨྲ་བར་མི་བྱ་སྟེ། གལ་ཏེ་ཉུང་ཤས་ལ་སྨྲས་ནའང༌། གཏམ་མི་བཤད་རྒན་མོས་མི་བཤད་རྒན་མོར་བཤད་ཅེས་པ་དང༌། གཏམ་ཁ་སྒོར་བུད་དུས་རྒྱ་སྒོ། རྒྱ་སྒོར་བུད་དུས་རྒྱལ་ཁམས་ཟེར་བ་ལྟར་ཀུན་ལ་ཁྱབ་པར་འགྱུར་བས་ན། རང་ལ་མི་ཕན་ཞིང་གཞན་ལ་གནོད་པའི་ལས་རིང་དུ་སྤང་བ་གལ་ཆེའོ། །

			道人善  即是善  人知之  愈思勉

			གཞན་གྱི་ཡོན་ཏན་རྣམས། །

			བརྗོད་ན་དགེ་བ་ཡིན། །

			གཞན་གྱིས་ཤེས་པའི་རྗེས། །

			བརྩོན་པས་ཇེ་བཟང་འགྲོ། །

			གཞན་གྱི་ཡོན་ཏན་རྣམས་མི་ཀུན་ལ་བརྗོད་ན་དེ་ནི་ནམ་ཡང་དགེ་ཞིང་ཕུལ་ཕྱིན་གྱི་སྤྱོད་པ་བཟང་པོ་ཞིག་ཡིན་ལ། མི་གཞན་པས་དེ་དག་ཤེས་པའི་རྗེས་སུ་བསྐུལ་མ་ཐེབས་ནས་སྤྱོད་པ་ཇེ་བཟང་ཇེ་ལེགས་སུ་འགྲོ་བར་འགྱུར་རོ། །

			扬人恶  即是恶  疾之甚  祸且作

			གཞན་གྱི་ཉེས་སྐྱོན་རྣམས། །

			བསྒྲགས་ན་མི་དགེའི་ལས། །

			བརྗོད་པ་ཐལ་དྲགས་ན། །

			ཉེར་འཚེ་རང་ལ་འབྱུང༌། །

			གཞན་གྱི་ཉེས་སྐྱོན་རྣམས་བརྟག་དཔྱད་མེད་པར་ཀུན་ལ་བསྒྲགས་པར་བྱས་ན་དེ་ནི་ཐ་ཆད་མི་དགེ་བའི་ལས་ངན་པ་ཞིག་ཡིན།  དེའི་སྐྱོན་བརྗོད་ལ་ཚོད་འཛིན་མེད་པར་ཧ་ཅང་ཐལ་དྲགས་ན། ཐ་མ་ཉེར་འཚེ་མང་པོ་རང་ཉིད་ལ་འབྱུང་བར་གདོན་མི་ཟའོ། ། 

			善相劝  德皆建  过不规  道两亏

			གྲོགས་ལ་ཕན་ཚུན་བསྐུལ། །

			མཉམ་དུ་ཤེས་ཡོན་བསྐྲུན། །

			ཚུལ་མིན་ལམ་ཞུགས་ན། ། 

			ཐ་མ་གཉིས་ཀ་ཕུང་། །

			གྲོགས་པོ་ཕན་ཚུན་ལ་བསྐུལ་མ་བྱས་ཏེ་ཡ་རབས་སྤྱོད་བཟང་ལྡན་པའི་ཤེས་ཡོན་ངེས་ཅན་ཞིག་བསྐྲུན་པར་བྱ་དགོས་པ་ལས།  གལ་ཏེ་ཚུལ་བཞིན་མ་ཡིན་པའི་ལམ་ལ་ཞུགས་ན། དེའི་ཀུན་སྤྱོད་ལ་སྐྱོན་ཤོར་ནས་མཐར་རང་གཞན་གཉིས་ཀ་ཕུང་བར་འགྱུར་བའོ། །

			凡取与  贵分晓  与宜多  取宜少

			དངོས་རྫས་གཏོང་ལེན་ལ། ། 

			དབྱེ་འབྱེད་གསལ་བོར་བྱ། །

			ཕར་གཏོང་མང་བ་དང༌། །

			ཚུར་ལེན་ཉུང་ན་ལེགས། །

			རྒྱུ་ནོར་དངོས་རྫས་རྣམས་ཕན་ཚུན་གཏོང་ལེན་བྱེད་སྐབས་དབྱེ་འབྱེད་གསལ་པོར་བྱ་དགོས་ཏེ། དེ་ཡང་ཕར་ལ་གཏོང་བ་མང་ན་བཟང་ཞིང༌། ཚུར་ལ་ལེན་པ་ཉུང་ན་ལེགས། དེ་ལྟར་བྱས་ན་རང་འདོད་རྔམ་ཆུང་བ་མཚོན་ཞིང་ཕན་ཚུན་ཡིད་ཆེས་ལ་མཛའ་མཐུན་ཡུན་དུ་བརྟན་པའི་དགོས་པའང་ཡོད་དོ། །

			将加人  先问己  己不欲  即速已

			གཞན་ལ་བཅོལ་པའི་ལས། །

			ཐོག་མར་རང་ལ་འདྲི། །

			རང་གིས་མི་འདོད་ན། །

			མྱུར་དུ་མཚམས་འཇོག་བྱ། །

			待婢仆  身贵端  虽贵端  慈而宽

			རང་གི་གཡོག་འཁོར་ལ། །

			势服人  心不然  理服人  方无言

			སྙིང་ནས་དང་ལེན་མེད། །

			དེ་ལ་ལེ་བདའ་མེད། །

			同是人  类不齐  流俗众  仁者希

			果仁者  人多畏  言不讳  色不媚

			能亲仁  无限好  德日进  过日少

			不力行  但学文  长浮华  成何人

			རིག་པ་སློབ་པ་ཙམ། །

			གསོབ་པའི་རང་བཞིན་ལས། ། 

			བཟང་པོར་འགྱུར་མི་སྲིད། །

			但力行  不学文  任己见  昧理真

			རིག་པ་མི་སློབ་ན། །

			རང་ལྟ་མཁྲེགས་བཟུང་དེས། །

			གནས་ལུགས་མཐོང་མི་སྲིད། །

			བྱ་བ་རྣམས་ལ་ལག་ལེན་ཁོ་ན་རྩལ་འདོན་བྱེད་པ་ལས་རིག་པ་ཅི་ཡང་མི་སློབ་ན། མཐར་རང་ལྟ་མཁྲེགས་བཟུང་གིས་རང་ཉིད་བསྒྲིབས་ནས་གནས་ལུགས་ཡང་དག་ནམ་ཡང་མཐོང་མི་སྲིད་དེ། མཁས་པ་ཁུང་ཙིས་ཀྱང༌། སློབ་ལ་མི་སེམས་པ་ནི་རྣམ་པར་འཁྲུལ། །སེམས་ལ་མི་སློབ་པ་ནི་ཉེན་ཁ་ཆེ། །ཞེས་པ་ལྟར་རོ། །

			[image: ]

			读书法  有三到  心眼口  信皆要

			ཡི་གེ་སློབ་པའི་སྐབས། །

			གནད་གསུམ་ཚང་དགོས་ཏེ། །

			སེམས་གཏད་མིག་གིས་བལྟ། །

			ཁ་ནས་འདོན་པར་བྱ། །

			方读此  勿慕彼  此未终  彼勿起

			དཔེ་གང་ཀློག་པའི་ཚེ། །

			དཔེ་གཞན་བཀླག་མི་བྱ། །

			འདི་ཉིད་མ་རྫོགས་པར། །

			དེ་ཉིད་འགྲུབ་མི་འགྱུར། །

			宽为限  紧用功  工夫到  滞塞通

			སློབ་ཡུན་རིང་བ་དང༌། ། 

			སློབ་དུས་དམ་འཛིན་བྱ། །

			བརྩོན་འགྲུས་རྒྱུན་བསྐྱངས་ན། །

			དཀའ་གནད་མ་ལུས་རྟོགས། །

			心有疑  随札记  就人问  求确义

			སེམས་ཀྱི་དོགས་པ་རྣམས། །

			དུས་སུ་ཟིན་ཐོར་དགོད། །

			གཞན་ལ་དྲིས་ནས་སུ། །

			དེའི་དོན་རྟོགས་པར་བྱ། །

			房室清  墙壁净  几案洁  笔砚正

			ཁང་ཁྱིམ་རྩིག་པ་དག །

			ཕྱི་ནང་གཙང་སྦྲ་བྱ། །

			མདུན་ཅོག་སྣག་སྨྱུག་སོགས། །

			ཡིད་འོང་གྲ་འགྲིག་གཞག །

			墨磨偏  心不端  字不敬  心先病

			བརྡར་སྣག་ཡོ་གྱུར་ན། །

			བློ་སེམས་གཡེང་བ་ཡིན། །

			ཡིག་གཟུགས་མི་འགྲིག་ན། །

			སེམས་ཉིད་རྙོག་པའི་རྟགས། །

